Mažeikių sinagoga

Mažeikių sinagoga – žydų sinagoga, stovėjusi Mažeikiuose.Marija Rupeikienė. Nykstantis kultūros paveldas: Lietuvos sinagogų architektūra. (A Disappearing Heritage: The Synagogue Architekture of Lithuania). Vilnius, 2003, E. Karpavičiaus leidykla, p. 158.

Pirmoji sinagoga (medinė) Mažeikiuose iškilo 1900 m. 1922 m. vietos žydams išduotas leidimas mūrinės sinagogos statybai. Ji pastatyta 1924 m. (architektas B. Helcermanas) dabartinėje Laisvės gatvėje.

Pastatas turėjo ir istorizmo, ir modernizmo architektūros stilių bruožų. Sinagoga buvo kvadratinio plano, turėjo dvylika stačiakampių su pusapskrite viršutine dalimi langų (toks skaičius parinktas, laikantis halachos reikalavimų), vakarinė dalis dviejų aukštų, su vidiniais laiptais, pastato vidų dalijo du stulpai. Ją primenančios mūrinės sinagogos stovėjo Panevėžyje, Biržuose.Mažeikiai. Žydai Lietuvoje. Suarchyvuota 2011-11-01.

2019 m. rugsėjį šalia buvusio „Durbės“ kino teatro (Laisvės g. 29) pastatytas atminimo ženklas (ant jo pavaizduota, kaip sinagoga atrodė) ir informacinis stendas.Mažeikiuose įamžinta žydų sinagogos vieta. Santarvė, 2019-09-14. Nuoroda tikrinta 2024-01-13. 

 Išnašos 

 Nuorodos 


Kategorija:Lietuvos sinagogos
Kategorija:Mažeikiai